《病起看笥中二沈书有怀》
明代·谢与思

迢递风尘拥越台，空山卧阁长莓苔。天边旅雁三秋断，袖里瑶华二妙裁。

丹嶂晓岚侵柱笏，碧窗宵柝静衔杯。忧来鬓发萧萧短，不待繁霜病后催。

作者简介：谢与思，字见齐，一字方壶。番禺人。明神宗万历八年（一五八〇）进士。官诸暨知县，寻调大田，为蜚语所中，贬秩。筑小楼于郊坰以隐居。卒年三十二。有《抱膝居存稿》。清温汝能《粤东诗海》卷三八、清同治《番禺县志》卷四一有传。